[{"text_idx": "#000000", "text": "Idioot ja uus cool Eesti"}, {"text_idx": "#000001", "text": "Plakat on aus, poolakad vo\u0303ivad ainult kadestada.\nKunagi kaunistas \"Ta\u0308hekese\" numbrit Hillar Metsa joonistus, milles vares leidis, et o\u0303hus on tunda kevadet. \"Idiooti\" vaadates tuli see vares meelde. Mo\u0303tlesin, kuidas Eesti ma\u0308ngufilm on viimastel aastatel pa\u0308ris mitu korda meeldivalt u\u0308llatada suutnud. Esimese hooga meenuvatest on \"Pu\u0308ha To\u0303nu kiusamises\" ja \"Kirjades Inglile\" isesugust va\u0308rskust olnud. Vormilt erinevad, sisult ilmselgete su\u0308gavusepu\u0308u\u0308dlustega ja ta\u0308napa\u0308eva Eestit jutustavad. Teadlikult kunst, aga mitte kapseldunult enesekeskne, vaid mingi nurga alt vaadates \u2013 kuidas seda nu\u0308u\u0308d o\u0308eldagi \u2013 a\u0308ge. Lihtsalt ja labaselt."}, {"text_idx": "#000002", "text": "Eks ma varem pidasin seda va\u0308ikest sorti imeks, et mitu ta\u0308iesti ladnalt va\u0308ljakannatatavat filmi ja\u0308rjest on ilmunud, aga pa\u0308rast \"Idiooti\" olen hakanud oletama, et see ei olegi juhus, vaid u\u0308ks komplekt filmitegijaid on hoopis ku\u0308pseks saanud. Praegu vaatleme la\u0308hemalt u\u0308hte neist \u2013 Rainer Sarnetit ja tema Dostojevski ainetel va\u0308ndatud \"Idiooti\"."}, {"text_idx": "#000005", "text": "Nu\u0308u\u0308d kujutage ette, kuidas The Residents improviseeriks Swans\u2019i ainetel, kasutades Mariah Carey lauluso\u0303nu. Jah, see oleks midagi o\u0303ige po\u0308o\u0308rast.\nMidagi sarnast pakub Sarneti \"Idioot\". Su\u0308ngete vo\u0303lvide alla surutud leidliku kunstnikuto\u0308o\u0308ga seebikas. Mitte vedelalt eklektiline, vaid abstraktne ja tinglik, kasutades hulljulgeid lihtsustusi nii karakterite olemuse avamiseks, kui ka igavikulise tegevuspaiga ro\u0303hutamiseks."}, {"text_idx": "#000007", "text": "Sellegipoolest leian, et Sarnet on \"Idioodi\" essentsi pa\u0308ris kenasti ka\u0308tte saanud, mis on ka selle filmi suurim va\u0308a\u0308rtus pa\u0308rast kunstnikuto\u0308o\u0308d. Aga jah, selle to\u0303demiseks peab ilmselt \"Idioodi\" looga kursis olema, ideaalis vo\u0303iks film suuta enda eest ise seista. Omaette, kasvo\u0303i vaatamiskinona, vajaks \"Idioot\" vo\u0303ibolla u\u0308ht lahjenduskorda veel. Ja julgemat ka\u0308a\u0308rikasutust."}]